**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA**

**2021. GODINE**

**RKP : 06179**

**Matični broj: 03899772**

**OIB: 89755384389**

**Razina: 11**

**Razdjel : 080 Ministarstvo znanosti i obrazovanja**

**Glava: 08012 Državni zavod za intelektualno vlasništvo**

**Šifra djelatnosti: 8411**

**Šifra grada/županije: 133**

**Oznaka razdoblja: 2021-12**

Državni zavod za intelektualno vlasništvo (dalje u tekstu: Zavod) osnovan je 31. prosinca 1991. godine kao tijelo državne uprave koje obavlja poslove iz područja zaštite prava intelektualnog vlasništva.

# BILJEŠKE UZ BILANCU – BIL

**AOP 001/169**

U Bilanci na dan 31. prosinca 2021. god. na imovini iskazan je ukupan iznos od 21.156.772 kn, što odgovara obvezama i vlastitim izvorima.

**AOP 001/002**/**063/141/156/169/231/240/241**

Imovina u iznosu od 21.156.772 kn na kraju godine iskazuje povećanje u odnosu na stanje početkom godine. Na takvo stanje najveći utjecaj ima AOP 002 (007, 014, 030), AOP 063 (073, 141, 156).

**AOP 002/007/014/016/017/023/030/031/035/232/233**

Vrijednosti dugotrajne nefinancijske imovine na kraju promatranog razdoblja iznosi 687.453 kn, što odgovara stanju na stavci AOP 232 i 233. Povećanje u odnosu na proteklo razdoblje rezultat je nabavljene dugotrajne imovine (nabava dodatnih mobilnih telefona, zamjenskih klimatizacijskih uređaja i stručne literature za potrebe djelatnosti i knjižnice Zavoda), a s druge strane taj efekt je umanjen evidentiranim ispravkom nabavne vrijednosti. Ispravak vrijednosti se obračunava na kraju svake godine po prosječnim godišnjim stopama linearnom metodom propisanom Pravilnikom o proračunskom računovodstvu i računskom planu (NN br. 124/14; 115/15; 87/16; 3/18; 126/19; 108/20).

**AOP 063/064/065/068/071/073/078/081/141/156/261/279**

Na povećanje financijske imovine, u najvećoj mjeri, utjecala su potraživanja za naknade HZZO-a koja se refundiraju, a vezano za bolovanja službenika Zavoda (081) te potraživanja za uplaćene prihode u proračun na ostalim izvorima (141).

Zatvaranjem deviznog računa u Stalnom predstavništvu RH u Bruxellesu za isplatu troškova izaslane djelatnice Zavoda te uslijed pandemije bolesti COVID-19 i stupanja na snagu brojnih ograničavanja smanjuju se aktivnosti Zavoda, što se izražava i na stavci novca u banci i blagajni (064).

**AOP 165/168**

Rashodi budućih razdoblja i nedospjela naplata prihoda odnosi se na iznos plaća za prosinac promatranog razdoblja, a koji se isplaćuje početkom siječnja sljedećeg razdoblja.

**AOP 170/171/172/173/182/281/295**

Stanje na kontima obveza sastoji se od obveza za materijalne rashode po fakturama, obavezama za isplatu plaće (za prosinac promatranog razdoblja, a koji se isplaćuje početkom siječnja sljedećeg razdoblja) te ostalim tekućim obavezama (refundacije HZZO i obveze za povrat u proračun za potraživanja prema bivšoj zaposlenici Zavoda po osnovi povrata troška školarine).

**AOP 231/232/233/234/235**

Povećanje vlastitih izvora rezultat je nabave dugotrajne materijalne imovine (najvećim dijelom iz ostalih izvora financiranja).

**AOP 240/241**

Višak prihoda poslovanja rezultat je neutrošenih ostvarenih i prenesenih prihoda.

**AOP 244/246**

Manjak prihoda od nefinancijske imovine je tehnička kategorija rezultata koji se ispravlja aktom raspodjele u sljedećoj godini.

**AOP 253/254**

Radi se o zapisima koji prikazuju tuđu imovinu dobivenu na korištenje, instrumente osiguranja plaćanja te potencijalne obveze po osnovi sudskih sporova u tijeku.

* 1. **TABELE OBVEZNIH BILJEŠKI UZ BILANCU**

Izmjenama Pravilnika o financijskom izvještavanju u proračunskom računovodstvu (NN br. 112/18) propisuje se da obvezne bilješke uz bilancu sadrže:

* Prilog 1: Popis ugovornih odnosa i slično koji uz ispunjenje određenih uvjeta mogu postati imovina ili obveza
* Prilog 2: Popis sudskih sporova u tijeku.

1. **BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA - PR-RAS**

Financijski plan Zavoda za 2021. godinu, nakon posljednje izvršene preraspodjele u 2021. godini, iznosi 20.930.336 kn.

U promatranom razdoblju na ostvarenje pojedinih vrsta prihoda i rashoda značajno je utjecala pandemija bolesti COVID-19. Zbog ograničavanja kretanja ljudi i nemogućnosti organizacije različitih događanja, smanjuju se i aktivnosti Zavoda.

U obrazloženjima naglasak je dan na odstupanja koja su uzrokovana i drugim utjecajima, osim spomenute pandemije.

* 1. **PRIHODI POSLOVANJA**

**AOP 001/285/287/406/408/410/632/636/638**

Ukupno ostvareni prihodi poslovanja u promatranom razdoblju iznose 22.640.999 kn, što je neznatno više u odnosu na promatrano razdoblje prethodne godine.

**AOP 045/049/050/052/072/075**

U promatranom razdoblju pomoći iz inozemstva i od subjekata unutar općeg proračuna (045) viši su za 53,4 % u odnosu na promatrano razdoblje prethodne godine, što je direktna posljedica utjecaja uplata tekućih pomoći od međunarodnih organizacija te institucija i tijela EU-a (049), odnosno zaprimljenih uplata od strane institucija i tijela EU-a (točnije, Ureda Europske unije za intelektualno vlasništvo) (052) za plaću izaslane službenice.

Prihodi tekućih pomoći od međunarodnih institucija (050) izostaju u promatranom razdoblju.

U istoj grupi prihoda nalaze i ostvareni tekući prijenosi između proračunskih korisnika istog proračuna temeljem prijenosa sredstava EU-a (072/075). Isti su vezani za prijenos sredstava u sklopu projekta OBZOR 2020 – Europska noć istraživača. Glavnina sredstava uplaćena je tokom 2018., 2019. i 2020. godine, a u promatranom razdoblju izostaju.

**AOP 101**

Na drugoj razini (65), ova pozicija prikazuje utjecaj treće razine (AOP 102/107).

**AOP 102/106**

Prihodi se ostvaruju temeljem provedbe međunarodnih ugovora o suradnji vezanih za patentno pravo i to: Ugovora o suradnji na području patenata (PCT – Patent Cooperation Treaty) kojeg administrira Međunarodni ured Svjetske organizacije za intelektualno vlasništvo (WIPO – World Intellectual Property Organization) sa sjedištem u Ženevi, i Konvencije o priznavanju europskih patenata (EPC – European Patent Convention) koju administrira Europski patentni ured (EPO – European Patent Office) kao izvršno tijelo Europske patentne organizacije (European Patent Organization).

Iz navedenih međunarodnih ugovora, kojih je Republika Hrvatska potpisnica, proizlaze financijske obveze Zavoda da iz tih prihoda od uplata podnositelja prijava patenata, kao i nositelja priznatih i važećih patenata, proslijedi uplatu pripadajuće pristojbe navedenim međunarodnim uredima, iskazano na rashodovnoj strani (188).

Slijedom PCT Ugovora, Zavod zaprima međunarodne prijave patenta koje je dužan, zajedno sa pristojbama koje se plaćaju za tu prijavu, a uplaćuju se u državni proračun, proslijediti Međunarodnom uredu Svjetske organizacije za intelektualno vlasništvo u Ženevi, dok je odgovarajući dio uplata za održavanje patenata priznatih temeljem Europske patentne konvencije dužan proslijediti Europskom patentnom uredu. Iz tog su razloga sredstva prihoda iz izvora 43 planirana za pokriće plaćanja navedenih rashoda.

Ovi prihodi su transakcijske prirode tj. odgovarajući (nefiksni) iznosi; oni se sukladno obujmu aktivnosti prijavitelja i nositelja prava na temelju utvrđenih međunarodnih obveza transferiraju međunarodnim organizacijama i bilježe kao rashodi, a prestala sredstva (umanjena za rezervu za tekuća plaćanja) se periodički preknjižavaju u opće prihode državnog proračuna. U promatranom razdoblju, slijedom povećanja prihoda i akumulacije tekućih rezervi izvršeno je preknjiženje ostvarenih prihoda (povrat u opće prihode državnog proračuna) u iznosu od 11.000.000 kn. U prethodnom izvještajnom razdoblju izvršeno je preknjiženje u iznosu od 9.000.000 kn.

**AOP 107/108/112**

Iskazani iznosi (107/112) predstavljaju prihode po posebnim ugovorima sklopljenim s Uredom Europske unije za intelektualno vlasništvo (**European Union Intellectual Property Office -** EUIPO) s ciljem usklađivanja i prevođenja prakse Europske unije u postupcima registracije žigova i dizajna. Prihodi i rashodi vode se kao posebni tekući projekt T763005 naziva: Suradnja DZIV-a s Uredom Europske unije za intelektualno vlasništvo (EUIPO), a evidentiraju na izvoru 43 (Ostali prihodi za posebne namjene). Neznatni pad prihoda u promatranom razdoblju u odnosu na promatrano razdoblje prethodne godine rezultat je manjeg opsega i dinamike ugovorenih aktivnosti. Na istoj stavci bilježe se uplate naknade troškova temeljem članka 172. stavka 4. Uredbe (EU) 2017/1001 Europskog Parlamenta i Vijeća o žigu Europske unije.

U istoj skupini prihoda nalazi se i prihod (108) proizašao temeljem prebijanja obveze plaćanja članarine prema WIPO-u s prihodima državnog proračuna od uplata WIPO-a temeljem Madridskog sporazuma o međunarodnoj registraciji žigova.

**AOP 119/120/122**

U promatranom razdoblju dolazi do neznatnog povećanja rasta prometa internog ugostiteljskog objekta uslijed manje restriktivnih pandemijskih ograničenja rada, što dovodi i do rasta odgovarajućeg prihoda.

**AOP 128**

Na drugoj razini (67), ova pozicija prikazuje utjecaj treće razine (AOP 129).

**AOP 129**

Na trećoj razini (671), ova pozicija prikazuje utjecaj četvrte razine (AOP 130/131).

**AOP 130**

Prihodi iz nadležnog proračuna za financiranje rashoda poslovanja namijenjeni su za financiranje redovne djelatnosti Zavoda. U promatranom razdoblju ostvareni su u gotovo jednakom obujmu kao i u prethodnom razdoblju.

**AOP 131**

Iskazani prihod u promatranom razdoblju bilježi znatni pad u odnosu na prethodno promatrano razdoblje kada je provedena redovna obnova informatičke opreme (korisničkih računa za zaposlenike) te interventna nabava prijenosnih računala za potrebe organizacije rada od kuće uslijed uvođenja epidemioloških mjera ograničavanja kretanja i zaštite zdravlja ljudi s ciljem redovnog obavljanja djelatnosti Zavoda, što je financirano s općih prihoda i primitaka. U promatranom razdoblju većinski dio nabave financiran je s ostalih izvora.

## RASHODI POSLOVANJA

**AOP 146/147/148/149/154/156/284**

Iskazani rashodi za zaposlene u promatranom razdoblju ostvareni su u neznatno višem iznosu u odnosu na prethodno razdoblje.

**AOP 153**

Smanjenje u promatranom razdoblju u odnosu na prethodno razdoblje rezultat je različite dinamike ostvarivanja prava djelatnika Zavoda temeljem kolektivnog ugovora (jubilarne nagrade, pomoć za rođenje djeteta i sl.).

**AOP 158**

Na drugoj razini (32), ova pozicija prikazuje utjecaj treće razine (AOP 159/164/172/182/183).

**AOP 159/160/161/162/710**

Rashodi za službena putovanja ostvareni su tek u iznosu od 33,0 % u odnosu na promatrano razdoblje prethodne godine, što je rezultat pandemije bolesti COVID-19 i ograničavanje kretanja ljudi u tuzemstvu i inozemstvu (160).

Iz istih razloga vidljivo je i smanjenje rashoda za prijevoz, za rad na terenu i odvojeni život (161/710) te smanjenje rashoda za stručno usavršavanje zaposlenika (162).

**AOP 164**

Na trećoj razini (322) ova pozicija prikazuje utjecaj četvrte razine AOP 165/166/167/168/169/171

**AOP 165/166/167/168/169/171**

Uslijed pandemije bolesti COVID-19 te ograničavanjem kretanja ljudi i organizacije različitih događanja, kao i daljnjeg razvoja digitalnog poslovanja, smanjuju se troškovi uredskog materijala i ostalih materijalnih rashoda (165), korištenje goriva za službeni automobil (167) te rashodi za materijal i dijelove za investicijsko održavanje opreme (168).

U istoj skupini dolazi do rasta troškova materijala i sirovina za potrebe poslovanja internog ugostiteljskog objekta (166) koji je uslijed manje restriktivnih pandemijskih ograničenja ostvario veći godišnji fond sati rada te sitnog inventara (169) za potrebe redovnog poslovanja djelatnosti Zavoda.

Nabava službene radne i zaštitne odjeće i obuće (171) u promatranom razdoblju izostaje. U prethodnom razdoblju, sukladno pravilnicima o zaštiti na radu te preraspodjeli službenice Zavoda za obavljanje poslova arhivara u promatranom razdoblju, nabavlja se odgovarajuća službena, radna i zaštitna odjeća i obuća za potrebe iste.

**AOP 172**

Na trećoj razini (323) ova pozicija prikazuje utjecaj četvrte razine AOP 173/174/175/176/177/178/179/180/181

**AOP 173**

Zbog ograničenja neposrednog rada sa strankama, povećavaju se izdaci za otpremu pošte, prvenstveno zbog izostanka neposrednog preuzimanja pismena u pisarnici od strane najvećih korisnika postupaka Zavoda (zastupnici za industrijsko vlasništvo), što dovodi do neznatnog povećanja u promatranom razdoblju u odnosu na prethodno razdoblje.

**AOP 174**

Rast izdataka usluga tekućeg i investicijskog održavanja, u najvećem dijelu, rezultat je usluge zamjene postojećih fluorescentnih žarulja te isporuke i ugradnje energetski učinkovitih LED žarulja u većem dijelu uredskih prostorija Zavoda.

**AOP 175**

Rast rashoda usluga promidžbe i informiranja rezultat je povećane potrebe za objavom natječaja u službenom glasilu RH za prijam službenika u radni odnos, odnosno za objavom u javnom tisku javnih poziva za imenovanje predsjednika i članova Vijeće stručnjaka za naknade na području autorskog prava i srodnih prava u novom mandatu.

**AOP 176**

Značajni pad rashoda za komunalne usluge u najvećoj mjeri je rezultat izostanka potrebe za dezinfekcijom radnih prostorija Zavoda u promatranom razdoblju.

Tijekom promatranog razdoblja izvršen je rashod, otpis i isknjiženje dotrajale i neupotrebljive dugotrajne imovine, što je rezultiralo potrebom plaćanja odvoza spomenute imovine.

**AOP 177**

Rashodi u prethodnom razdoblju u odnosu na promatrano razdoblje viši su zbog provođenja aktivnosti vezanih uz predsjedanje Republike Hrvatske Vijećem EU-a, iskazivanje zajedničkih troškova vezanih uz boravak izaslane djelatnice Zavoda u Stalnom predstavništvu RH u Bruxellesu za potrebe predsjedanja te podmirenje financijskih obveza iz dva godišnja ugovora za korištenje licenci za Microsoftov softver i usluge. Isti u promatranom razdoblju izostaju.

**AOP 178**

Povećanje rashoda je rezultat realiziranja prava službenika iz kolektivnog ugovora (sistematski pregled za službenike starije od 50 godina) te obveznog testiranja zaposlenika na SARS-CoV-2 koji ne ispunjavaju uvjet cijepljenja ili preboljenja bolesti COVID-19.

**AOP 179**

Dinamika ostvarenja vezana je uz obrazloženje AOP 714.

**AOP 180**

Smanjeni rashodi rezultat su međugodišnje razlike u vrijednosti projekata razvoja internih informacijskih sustava i e-usluga, koji se provode u suradnji s vanjskim izvođačima.

**AOP 181**

Viši rashodi u promatranom razdoblju rezultat su veće potrebe za grafičkim i tiskarskim uslugama.

**AOP 182**

Rashodi ostvareni u pojedinim godinama rezultat su međugodišnje varijabilne dinamike provedbe aktivnosti koje uključuju naknade troškova osobama izvan radnog odnosa, a u promatranom razdoblju isti izostaju zbog utjecaja pandemije bolesti COVID-19.

**AOP 183**

Ova pozicija na trećoj razini (329) prikazuje zbroj ostvarenih rashoda četvrte razine AOP-a 184/185/186/187/188/189/190 pri čemu je od najvećeg utjecaja indeks na AOP 186.

**AOP 184**

Rashodi za naknade za rad predstavničkih i izvršnih tijela, povjerenstva i slično prikazuju neznatni indeks rasta u odnosu na prethodno razdoblje zbog većeg broja kandidata na ispitima za ovlaštene zastupnike za zastupanje u području prava industrijskog vlasništva te posljedičnog većeg ukupnog iznosa isplaćenih naknada za rad ispitnih povjerenstava.

**AOP 185**

Sklapanjem novog Okvirnog sporazuma za nabavu polica obveznog osiguranja od automobilske odgovornosti i kasko osiguranja u nadležnosti Središnjeg državnog ureda za središnju javnu nabavu, padaju i izdaci na stavci premija osiguranja.

**AOP 186**

Rashodi reprezentacije u promatranom razdoblju financirani su sa ostalih izvora (vlastiti prihodi) i to za potrebe pokrivanja troškova obilježavanja 30. godišnjice Zavoda.

**AOP 187**

Navedeni rashod predstavlja plaćanje članarine Republike Hrvatske za članstvo u WIPO-u te kompenzaciju s prihodima državnog proračuna od WIPO-a temeljem Madridskog sporazuma o međunarodnoj registraciji žigova. Promatrano razdoblje bilježi neznatno smanjenje u odnosu na prethodno razdoblje što je posljedica razlika u tečaju valute.

**AOP 188**

Dinamika ostvarenja rashoda vezana je uz obrazloženje AOP-a 102/106.

**AOP 189**

Indeks rasta rezultat je međugodišnje razlike u ovoj vrsti rashoda koja ovisi o dinamici rješavanja sporova od strane nadležnih sudova i ishodu sudskih sporova. U promatranom razdoblju predmetni rashodi bilježe rast.

**AOP 190**

U promatranom periodu potrebe za rashodima protokola (cvijeće/vijenci zbog smrtnog slučaja) bile su značajno veće nego u prethodnom razdoblju.

**AOP 191**

Na drugoj razini (34) ova pozicija prikazuje utjecaj treće AOP 205, odnosno četvrte razine AOP 206-208.

**AOP 206/207**

Značajno smanjenje rashoda bankarskih usluga platnog prometa rezultat je smanjenja broja službenih putovanja u inozemstvo zbog pandemije te shodno tome smanjenje bankarskih provizija za otkup devizne gotovine te rashoda negativnih tečajnih razlika poslovnih transakcija.

**AOP 344**

Na prvoj razini (4) prikazuju utjecaj druge razine AOP 357

**AOP 357**

Na drugoj razini (42) prikazuje utjecaj treće razine AOP 363/377

**AOP 363/364/365/366**

Rashod uredske opreme i namještaja ostvareni su u znatno manjem obujmu u promatranom razdoblju u odnosu na prethodno najvećim dijelom zbog interventne nabave prijenosnih računala za potrebe organizacije rada od kuće uslijed uvođenja epidemioloških mjera ograničavanja kretanja i zaštite zdravlja ljudi u prethodnom razdoblju (364).

Vrlo visok rast rashoda komunikacijske opreme vezani su za implementaciju bežične mreže za pristup Internetu u uredskim prostorijama Zavoda (365) financiranih iz ostalih izvora.

Rast rashoda opreme za održavanje i zaštitu rezultat je zamjene dotrajalih i zastarjelih klimatizacijskih uređaja u uredskim prostorijama Zavoda (366).

**AOP 377/378**

Povećanje rashoda posljedica je nabave stručne literature za potrebe djelatnosti i knjižnice Zavoda pretežno financiranih iz ostalih izvora.

**AOP 402**

Manjak prihoda od nefinancijske imovine je tehnička kategorija rezultata koji se dijelom ispravlja obveznom korekcijom rezultata, a dijelom aktom raspodjele u slijedećoj godini.

**AOP 407/633**

Predstavlja sumu rashoda AOP 284 i AOP 344. Navedeno je u promatranom razdoblju ostvareno u neznatno većem iznosu u odnosu na prethodno razdoblje.

**AOP 640**

Unaprijed plaćeni rashodi budućih razdoblja i nedospjela naplata prihoda (aktivna vremenska razgraničenja) u promatranom razdoblju su ostvareni u nešto većem obujmu u odnosu na prethodno razdoblje kao posljedica povećanja osnovice za plaće. Isti sadrže iznos plaće za prosinac promatranog razdoblja, a koja se isplaćuje početkom siječnja sljedeće godine.

**AOP 641/642/643/644**

Novčani tijek je rezultat prometa u glavnoj blagajni i deviznoj blagajni Zavoda.

Smanjenjem poslovnih aktivnosti uslijed pandemije bolesti COVID-19 te zatvaranjem deviznog računa pri Stalnom predstavništvu RH u Bruxellesu po povratku privremeno izaslane službenice na rad, značajno se smanjuju i priljevi i odljevi s novčanih računa (642/643).

Stanje novčanih sredstava na kraju promatranog izvještajnog razdoblja (644) predstavlja stanje u kunskoj blagajni Zavoda.

**AOP 708**

Značajno smanjenje rashoda za otpremnine u promatranom razdoblju u odnosu na prethodno razdoblje rezultat je odlaska manjeg broja službenika u mirovinu.

**AOP 709**

U promatranom razdoblju potrebe za rashodima naknada za bolest, invalidnost i smrtni slučaj značajno su više su od prethodnog razdoblja.

**AOP 712**

Rashodi obveznih i preventivnih zdravstvenih pregleda zaposlenika su niži u odnosu na prethodno razdoblje radi međugodišnje razlike u dinamici izvršavanja usluge zdravstvenih pregleda.

**AOP 713/715**

Dinamiku rashoda u promatranoj godini određuje međugodišnje varijabilno sklapanje ugovora i izvršenje aktivnosti po ugovorima s međunarodnim organizacijama. Izostanak rashoda u promatranom razdoblju u odnosu na prethodno razdoblje rezultat je ograničavanja aktivnosti te izostanak angažiranja vanjskih stručnjaka uslijed već spomenute pandemije.

**AOP 714**

Značajan rast rashoda u promatranom razdoblju rezultat je angažiranja vanjskog suradnika za rad u internom ugostiteljskom objektu po umirovljenju namještenika koji je u prethodnom razdoblju obavljao ove poslove.

1. **BILJEŠKE UZ RAS-F**

Zavod posluje uz samo jednu funkcijsku klasifikaciju stoga su iskazani podaci na AOP 001 i AOP 014 u potpunosti identični podacima iz AOP 407 obrasca PR-RAS.

1. **BILJEŠKE UZ PVRIO**

Tijekom promatranog razdoblja nije bilo knjiženja na kontima Promjene vrijednosti i obujma dugotrajne imovine te se ovaj obrazac popunjava nulama.

1. **BILJESKE UZ OBRAZAC OBVEZE**

**AOP 001/097/098/099**

Stanje obveza na početku promatrane godine u najvećoj mjeri obuhvaća plaće za prosinac prethodnog razdoblja, a isplaćene početkom promatranog razdoblja (001).

Stanje nedospjelih obaveza na kraju izvještajnog razdoblja (097) najvećim dijelom predstavljaju obveze za rashode poslovanja (099) koje se u najvećem dijelu odnose na iznos plaća za prosinac promatranog razdoblja, a koji se isplaćuje početkom siječnja sljedećeg razdoblja te manjim dijelom nedospjele obveze za podmirenja faktura iz prošle godine čije je dospijeće naplate u sljedećoj proračunskoj godini, kao i (098) međusobne obveze proračunskih korisnika.

**AOP 003/021**

Međusobne obveze proračunskih korisnika ne vode se prema skupinama ekonomske klasifikacije nego se moraju izuzeti i prikazati u zasebnim AOP-ima.

U međusobne obveze Zavoda ubrajaju se rashodi za fiksnu telefoniju (fakturirani od strane Ministarstva poljoprivrede kao upravitelja zajedničkog poslovnog objekta) i sve obveze koje se evidentiraju na kontu 23958 Obveze proračunskih korisnika za povrat u proračun (predstavljaju tehničko rješenje evidentiranja određenih potraživanja i obveza koje proizlaze iz međusobnih odnosa Zavoda i Ministarstva financija).

Izvještaj sastavila/osoba za kontakt: v.d. Voditelj službe za planiranje, financije i kontrolu

mag. oec. Maja Dukarić

Telefon: 01/6106-584

e-mail adresa: [mdukaric@dziv.hr](mailto:mdukaric@dziv.hr)

Odgovorna osoba: Glavna ravnateljica:

mr. sc. Ljiljana Kuterovac

M.P.

Prilog 1. Bilješkama uz bilancu: Analitička evidencija zadužnica i bjanko zadužnica

|  |  |  |  |  |  |  |  |
| --- | --- | --- | --- | --- | --- | --- | --- |
| **ANALITIČKA EVIDENCIJA** | | | | | | | |
| **garancija, zadužnica i bjanko zadužnica** | | | | | | | |
|  |  |  |  |  |  |  |  |
| **RB** | **DUŽNIK** | **VRSTA JAMSTVA** | **Datum izdavanja zadužnice** | **IZNOS / kn** | **ROK VAŽENJA** | **NAPOMENA / ugovor - KLASA:** | **Datum ugovora** |
| 1 | KING ICT | Bjanko zadužnica | 12.07.2018. | 19.815,42 | 01.08.2022. | 406-09/16-010/021 | 19.06.2018. |
| 2 | AUTO KUĆA Baotić d.o.o. | Bjanko zadužnica | 27.03.2019. | 15.690,35 | 26.03.2024. | 406-09/18-010/005 (narudž.26/19) | 14.02.2019. |
| 3 | Makromikro grupa d.o.o. | Bjanko zadužnica | 29.01.2020. | 2.135,00 | 28.02.2022. | 406-06/2018-010/006 | 20.01.2020. |
| 4 | Hrvatska pošta d.d. | Bjanko zadužnica | 12.05.2020. | 32.197,94 | 31.03.2022. | 406-09/20-010/001 | 24.02.2020. |
| 5 | Makromikro grupa d.o.o. | Bjanko zadužnica | 21.05.2020. | 10.000,00 | 12.06.2022. | 406-09/19-010/010 | 12.05.2020. |
| 6 | SPAN | Bjanko zadužnica | 14.01.2021. | 5.000,00 | 31.01.2022. | 406-09/20-010/026 | 30.12.2020. |
| UKUPNO | | | | 84.838,71 |  |  |  |

Prilog 2. Bilješkama uz bilancu: Popis sudskih sporova u tijeku

|  |  |  |  |  |  |  |
| --- | --- | --- | --- | --- | --- | --- |
| **Red. broj.** | **Tužitelj** | **Sažeti opis prirode spora** | **Procjena financijskog učinka** | **Procijenjeno vrijeme odljeva sredstava** | | |
| **2022.** | **2023.** | **2024.** |
| 1. | Dvoje bivših zaposlenika DZIV-a | Tužba radi zaštite diskriminacije i naknade štete te tužba za naknadu neimovinske štete zbog povrede osobnosti | 149.000 | 19.000 | 60.000 | 70.000 |
| 2. | Zaposlenik DZIV-a | Tužba radi zaštite diskriminacije i uznemiravanja | 1.352.000 | / | / | 1.352.000 |
| 3. | Pravne ili fizičke osobe nezadovoljne odlukama DZIV-a i Žalbenih vijeća u području prava industrijskog vlasništva kao drugostupanjskim tijelom | Upravni sporovi pokrenuti protiv odluka Žalbenih vijeća i protiv odluka DZIV-a na Upravnom sudu u Zagrebu | 40.000 | 20.000 | 12.000 | 8.000 |
| 4. | Pravne ili fizičke osobe nezadovoljne presudama Upravnog suda u Zagrebu | Žalbeni postupci pred Visokim upravnim sudom Republike Hrvatske | 10.000 | 5.000 | 3.000 | 2.000 |
| UKUPNO | | | 1.551.000 | 44.000 | 75.000 | 1.432.000 |